VENDIM 
Nr. 762, datë 20.12.2017

PËR DISA NDRYSHIME NË VENDIMIN NR. 388, DATË 3.5.2017, TË KËSHILLIT TË MINISTRAVE, “PËR NJË SHTESË FONDI NË BUXHETIN E VITIT 2017, MIRATUAR PËR KOMISIONIN QENDROR TË ZGJEDHJEVE, PËR FINANCIMIN E SHPENZIMEVE TË ZGJEDHJEVE PËR KUVENDIN E REPUBLIKËS SË SHQIPËRISË, TË 18 QERSHORIT 2017, DHE FINANCIMIN E FUSHATËS ZGJEDHORE TË SUBJEKTEVE PËRKATËSE, PJESËMARRËSE NË KËTO ZGJEDHJE, SI EDHE PËR FINANCIMIN E ZGJEDHJEVE TË PJESSHME VENDORE PËR KRYETAR TË BASHKISË KAVAJË, TË 7 MAJIT 2017”

Në mbështetje të nenit 100 të Kushtetutës, të neneve 86, pika 2, e 87, pika 1, të ligjit nr. 10019, datë 29.12.2008, “Kodi Zgjedhor në Republikën e Shqipërisë”, të ndryshuar, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të nenit 13, të ligjit nr. 130/2016, “Për buxhetin e vitit 2017”, si dhe të vendimit nr. 51/2017, të Kuvendit të Shqipërisë, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në vendimin nr. 388, datë 3.5.2017, të Këshillit të Ministrave, bëhen ndryshimet, si më poshtë vijon:
a) Në pikën 1, vlera 133 000 000 (njëqind e tridhjetë e tre milionë) lekë zëvendësohet me 58 000 000 (pesëdhjetë e tetë milionë) lekë;
b) Në pikën 4, vlera 205 290 000 (dyqind e pesë milionë e dyqind e nëntëdhjetë mijë) lekë zëvendësohet me 130 290 000 (njëqind e tridhjetë milionë e dyqind e nëntëdhjetë mijë) lekë. 
2. Ngarkohen Ministria e Financave dhe Ekonomisë dhe Komisioni Qendror i Zgjedhjeve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Senida Mesi

